শিক্ষা দিবস উপলক্ষে শিক্ষামন্ত্রী নুরুল ইসলাম নাহিদ সাহেবের ‘যেতে হবে বহুদূর’ শিরোনামে প্রকাশিত নিবন্ধটি নানা ব্যস্ততার মাঝেও মনোযোগসহকারে পড়ার চেষ্টা করেছি। সংক্ষিপ্ত পরিসরে বিস্তৃত আলোচনার কৌশলটি অবশ্য চমৎকৃত করার মতো। লেখাটিতে বর্তমান সরকারের শিক্ষাবিষয়ক দৃষ্টিভঙ্গি এবং সাফল্যের মোটামুটি ধারণা পাওয়া যায়। এ ছাড়া এতে নতুন শিক্ষানীতির লক্ষ্য-উদ্দেশ্য সম্পর্কেও জনগণকে অবহিত করার প্রয়াসও লক্ষণীয়।